Гьел ГIандаллъиялда цIакъго хIалуцарал рагъал унел рукIараб заманалда магIарулаз гьоркьоб къотIизе толел рукIинчIо шагьас тах лъураб авалалдегицин гьарулел чабхъенал. Щибаб гамачI-кьури бугеб бакIалда, лабаллъи-гохI ккарал бакIазда нахъа мугIрузул гъулдуздаса гъоркье батулаан гъараразул рагъухъабазда кхвел. Би гIодобе тIурал, гIасиял рагъазулъ магIарулаз кутакаб гъури лъолеб букIана шагьасул аскаразе. Амма шагьас рагъде цIи-цIиял къуваталги ритIун гьужумал къотIизе толел рукIинчIо. Гьесие кинго магIарулазда тIад кверщел гьабизе букIараб жиндирго пикруялдаса инкар гьабизе бокьун букIинчIо.